Den moderne kinesiske [[feminisme]] vandt frem efter den kinesiske revolution. Den tidlige kinesiske feminisme var tæt forbundet med [[socialisme]] og [[maoisme]]. [[He-Yin Zhen]] var en tidlig feminist, der var [[Anarkisme|anarkist]] og arbejdede fra eksil i [[Japan]]. Hun skrev allerede i 1907, at ligeværd mellem mennesker ikke kunne opnås, før kvinder fik ligestilling og blev frigjort fra undertrykkelse<ref>Liu (2013) "The Birth of Chinese Feminism" p. 53</ref>. I nyere tid har [[Li Xiaojiang]] gjort sig gældende som en betydningsfuld [[Feminisme|feminist]], der også er påvirket af vestlige idéer <ref>Xiaojiang, Li (1989; 1995)</ref> Hun opfatter udviklingen af den globale kvindebevægelse som afgørende. Kvindestudier er væsentlige for den endelige kamp for [[kvinde]]r. Hun betoner dog også,at Vesten på visse punkter står svagere end Østen. For eksempel giver det kinesiske sprog lettere adgang til at forstå [[køn]] som en social konstruktion, efter som ordet ren (menneske) er roden i både ordet mand og kvinde på kinesisk.
Filosofi